钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

为本星距赤道之弦假如毕宿大星于崇祯元年距黄道南五度三十一分在甲其黄道经度为辛戊六十四度三十五分三十秒即甲乙为大弧八十四度二十九分乙丙为小弧二十三度三十一分三十秒〈两极之距度〉两弧所包甲乙丙

角一百五十四度三十五分三十秒。依法以大弧甲
乙之馀弧甲戊五度三十一分，加于小弧乙丙二十
三度三十一分三十秒，共得二十九度○二分三十
秒。求其弦四八五四四，为先得之总弦。又以馀弧甲
戊减小弧乙丙，存一十八度○分三十秒，其弦三○
九一五，以加先得之总弦四八五四四，得七九四五
九，然后半之，得三九七二九，为次得之弦。其后得者，
甲乙丙角之倒弦一九○三二八，依三率法以乘次
得之三九七二九，得他弦七五六一四，因他弦大于
先得之弦，故于他弦内减先得之四八五四四，存二
七○七○，查得十五度四十二分，为甲庚弧，是本星
距赤道之度。

若总弧不及一象限，则如前求先得之总弦，次以小
弧减大弧之馀，弧所存，查其正弦。又以减先得之弦，
所存半之，为次得之弦。其馀同前第一法。

假如崇祯元年大角星距黄道北三十一度○二分
三十○秒，其经度过秋分一十九度○二分三十○
秒，其两弧间之角甲乙丙，得一百○九度○二分三。